Martial Ménard - Wikipedia

# Martial Ménard

### Diwar Wikipedia, an holloueziadur digor

Ar pennad-mañ n'eo ket peurechu c'hoazh ; ma fell deoc'h labourat warnañ deuit da welout ha lakait hoc'h ali e pajenn ar gaozeadenn.

Un embanner, ur geriadurour hag un troour o labourat puilh war dachenn ar brezhoneg eo Martial Ménard (pe vMenard) hag eñ ganet e 1951 e Pariz en ur familh breizhat o chom e Vitry-sur-Seine.

## [kemmañ] Buhez

Studioù evit bezañ keginer en deus graet, met e yeas da Vreizh e 1965. E 1979 e oe barnet evit bezañ ezel eus TBB (kemeret perzh en ur gwalldaol e Kemper).
Deskiñ a reas ar brezhoneg pa oa prizoniad (betek distaoliadeg 1981) hag e peurzeskas ar yezh en ur labourat gant kouerien Bro-Gerne. Mont a reas diouzhtu da vestr-skol e skol Diwan Kemper (staliet e Ploveilh er mare-se).
E 1983 e savas gant tud Diwan ur c'hevarzhe evit lakaat da embann al levrioù brezhonek a re diouer bras d'ar skolidi brezhoneger hag e teuas da vezañ rener ti-embann Embannadurioù An Here a zo bet an ti-embann evit ar yaouankiz nemeti en deus labouret evit pep rummad ar vrezhonegerien. Siwazh ez eas An Here da freuz-stal e Fall-Amzer 2005.

## [kemmañ] Ti-embann An Here

Gant muioc'h evit 150 levr, un nebeut mareadegoù, kasedoù video hag ur CD-Rom en deus pourchaset rener An Here un danvez fonnus evit ar vrezhonegerien yaouank hag ivez evit an dud deuet.

## [kemmañ] Geriadurioù hollvrezhonek

Ur geriadurour hag ur broud evit sevel ul labour geriadurouriezh a-feson eo bet Martial Ménard eus 1988 da 2001. Dindan paeroniezh Per Denez en deus bodet ur skipailh bras gant Jean-Yves Lagadec hag Iwan Kadored evel kenlabourerien bennañ.

## [kemmañ] Oberenn

- Levrioù savet diwar e ijin
  - Petit guide d'initiation au breton. 2004
  - Petit dictionnaire des plus belles injures bretonnes. 2004
  - Expressions populaires bretonnes. An Here, 1997.
  - Alc'hwez bras ar baradoz vihan. An Here, 1995. Studienn diwar-benn gerioù ar reizh. E bennoberenn betek-hen.
- Renerezh embann
  - Geriadur brezhoneg. Ar Releg-Kerhuon : An Here, 1995
  - Geriadur brezhoneg An Here. An Here, 2001. ISBN [2-86843-236-0]
- Troidigezhioù diwar ar galleg
  - Marvailhoù ar bed-holl.
  - Jules Verne. Bag ar frankiz. An Here

Adtapet diwar "http://br.wikipedia.org../../../m/a/r/Martial_M%C3%A9nard_93c7.html"

Rummadoù ar bajenn: Geriadurour ar brezhoneg | Yezhour ar brezhoneg | Tud | Labour a Chom

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Français